[{"text_idx": "#000004", "text": "Talvepealinnas Otepa\u0308a\u0308l avati maalilise Pu\u0308haja\u0308rve rannas taliujula. Nu\u0308u\u0308d saab talisuplust harrastada iga soovija. Ujula kasutamine on tasuta ja toimub omal vastutusel."}, {"text_idx": "#000005", "text": "Ujula rajamise idee tuli Otepa\u0308a\u0308 Aedlinna Seltsingult ja kohalike taliujujate eestvedamisel valmiski Pu\u0308haja\u0308rve randa taliujula suurusega 2\u00d715 meetrit. Ujula on u\u0308mbritsetud vo\u0303rkaiaga, ujulas on kolm redelit ja olemas on ka pink. Ujula madalam koht on meeter, su\u0308gavam koht 2,5 meetrit."}, {"text_idx": "#000006", "text": "Avamistseremoonial lo\u0303igati lindid la\u0308bi ko\u0303igil kolmel redelil. Linte lo\u0303ikasid la\u0308bi Otepa\u0308a\u0308 vallavanem Jaanus Barkala, vallavolikogu esimees Rein Pullerits ja UPM-Kymmene Otepa\u0308a\u0308 juhataja Silver Ro\u0303o\u0303mussaar. Seeja\u0308rel oli kord taliujujate ka\u0308es, keda kokku oli 10. Ujumas ka\u0308isid nii entusiastid, kui ka kollektiivid \u2013 na\u0308iteks Ka\u0308a\u0308riku spordikeskuse to\u0308o\u0308tajad."}, {"text_idx": "#000010", "text": "Otepa\u0308a\u0308 vallavanem Jaanus Barkala, kes samuti avamisel so\u0303na vo\u0303ttis, ta\u0308nas valla aukodanikku Ene Kelderit eestvedamise eest. \u201eEsimest korda on meil oma taliujula, loodan, et sellest kujuneb talvepealinnale omaselt turismimagnet,\u201c ma\u0308rkis vallavanem. \u201eMeil on plaanis taliujulat edasi arendada \u2013 tore oleks mobiilse sauna muretsemine. Vald toetab igati selliseid toredaid tegevusi mis inimestele ro\u0303o\u0303mu pakuvad ja sa\u0308ra silmadesse toovad.\u201c"}, {"text_idx": "#000011", "text": "NB! A\u0308ra mine ujuma u\u0308ksinda! Ujula kasutamine on omal vastutusel!"}]